следователно отговорът е или положителен, или отрицателен. Въз основа на извадката констатацията за наличие на дъмпинг може да бъде екстраполирана за всички останали дружества. При антисубсидийното разследване Комисията определя размера на субсидирането за единица износ на разглеждания продукт. Изравнени могат да бъдат само субсидиите, установени за включените в извадката дружества. Следователно, за да бъде разследването ефективно и за да се защити промишлеността на Съюза, Комисията счита, че е целесъобразно при антисубсидийното разследване да се обхване по-голям обем на износа, отколкото при антидъмпинговото разследване, за да се гарантира, че извадката е представителна за допустимостта за получаване на посочените в жалбата субсидии, както и за практиките на субсидиране, посочени в известието за започване. Разширената извадка при антисубсидийното разследване осигурява подходящ обхват от гледна точка на допустимостта за твърдяното в жалбата субсидиране. Три от четирите включени в извадката дружества са включени и в извадката за паралелното антидъмпингово разследване. Основание за включването на още едно дружество в извадката е съображението, че то е следващият най-голям по обем износител и че по този начин се гарантира представителност на извадката от гледна точка на допустимостта за получаване на посочените в жалбата субсидии.
 (30)
 Вторият производител износител, който не е включен в извадката, поиска да бъде включен в нея или да бъде разгледан отделно с довода, че така подбраната извадка не представя обективно особеностите на дружеството. Приведените доводи са свързани с производството и износа на бързорежеща и инструментална стомана, която според този производител износител има различни продуктови характеристики и съответно ценообразуването за нея е различно. Използваният критерий за подбор на извадката е най-големият представителен обем на износа на разглеждания продукт. Обемът на износа на разглеждания продукт за поискалия да бъде включен в извадката производител износител обаче е значително по-малък, отколкото за предложените дружества. Поради това не бе възможно той да бъде включен в извадката и искането му беше отхвърлено. Впоследствие Комисията реши да изключи бързорежещата стомана и инструменталната стомана от обхвата на разглеждания продукт, като по този начин цялото производство на дружеството отпадна от обхвата на разследването. Вследствие на това дружеството вече не се счита за производител износител на разглеждания продукт и искането му за индивидуално разглеждане не е допустимо, тъй като то вече не е заинтересована страна.
 (31)
 Следователно предложената извадка е съставена в съответствие с член 27, параграф 1, буква б) на основния регламент. С оглед на това Комисията реши окончателната извадка да бъде така предложената извадка.
 1.5. Отговори на въпросника и контролни посещения
 (32)
 На правителството на КНР беше изпратен въпросник, съдържащ специални въпросници за Китайската банка за развитие, Китайската банка за развитие на селското стопанство, Китайската банка за износ и внос (EXIM), Китайската земеделска банка (ABC), Китайската банка (BOC), Китайската строителна банка (CCB) и Китайската промишлена и търговска банка (ICBC). Изброените банки изрично се посочват в жалбата като публични органи или органи, на които е възложено и които са упълномощени да отпускат субсидии. Също така правителството на КНР бе помолено да препрати специално изготвения въпросник за финансовите институции на всички други финансови институции, които изцяло или отчасти са негова собственост („държавни банки“). Въпросникът